הועדה המשותפת לוועדת החוקה, חוק ומשפט ולוועדת החוץ והביטחון לדיון בהצעות חוק ההסדרה, כנסת 20, פרוטוקול מספר 9, 2016-11-30 09:45

ניסן סלומינסקי: בוקר טוב, אני מתכבד לפתוח את הישיבה.

ניסן סלומינסקי: יש לנו רביזיה.

ניסן סלומינסקי: הרביזיה הוגשה על-ידי ידידנו אוסאמה סעדי.

ניסן סלומינסקי: בבקשה, אדוני, יש לך שתיים-שלוש דקות לנמק.

ניסן סלומינסקי: לא הבאתי את השעון, אז אני מסתכל על השעון, אבל לא יהיה צפצוף.

אוסאמה סעדי: אדוני היושב-ראש, חבריי חברי הכנסת.

אוסאמה סעדי: אני חושב שמה שנעשה בוועדה – אמנם הייעוץ המשפטי של הכנסת הכשיר את זה, אבל זה מריח רע מאוד.

אוסאמה סעדי: אי-אפשר – פשוט זה הזוי, להביא הצעת חוק, שאתם מתכוונים להעלות את זה היום בקריאה ראשונה, כשיש שתי גרסאות כמו בבחינות.

ציפי לבני: זה הווזלין שמחליק את כולנו, בתור מפלגה.

אוסאמה סעדי: נכון, זה מה שאמרתי.

אוסאמה סעדי: יש בבחינות שאנחנו מקבלים גרסה א' וגרסה ב'.

אוסאמה סעדי: יש פה גרסה א', שהיא, לפי חוות הדעת של היועץ המשפטי - גם של הממשלה, גם של הכנסת, גם של הוועדה – היא לא חוקתית; ויש גרסה ב', שהצעת החוק לא תכלול את הסעיפים 7 ו-10 ולא את התוספת עם עמונה, שרוצים להכשיר.

אוסאמה סעדי: לכן אני חושב שהיה מן הראוי- - -

ציפי לבני: גרסה אחת זה החוק להצלת עמונה, ובגרסה השנייה זה החוק לצלת כולנו.

מיכל רוזין: מוכרים את עמונה תמורת שאר המאחזים.

מיכל רוזין: זה או-או.

אוסאמה סעדי: אני בטוח שבסופו של יום זה לא יעבור, וזה ייקבר, וטוב שכך; אחרת מי שמשתתף ומי שמקדם את החוק הזה – לא אני אומר אבל היועץ המשפטי לממשלה אמר שבסופו של יום אתם תמצאו את עצמכם על ספסל הנאשמים בבית המשפט הבין-לאומי בהאג.

אוסאמה סעדי: עדיף שתתעשתו, ואנחנו נותנים לכם את ההזדמנות ברביזיה הזאת, שתתעשתו.

אוסאמה סעדי: תודה.

מיכל רוזין: ואני רוצה הערה- - -

ניסן סלומינסקי: זו השיטה היחידה להחליף פה את השלטון אולי.

ניסן סלומינסקי: אולי סוף-סוף תצליחו.

מיכל רוזין: ניסן, רק הערה לדיונים בהמשך.

ניסן סלומינסקי: לא, אחרי ההצבעה.

מיכל רוזין: משפט.

מיכל רוזין: כבר הייתי מסיימת.

מיכל רוזין: אתה צריך להתעקש שבדיונים הבאים יגיעו לפה נציגי הצבא והמחלקה הבין-לאומית.

ניסן סלומינסקי: אמרתי.

ניסן סלומינסקי: לא היית.

ניסן סלומינסקי: אמרתי- - -

מיכל רוזין: תפסיק לדבר כשאני לא נמצאת.

מיכל רוזין: לא הבנת את זה?

מיכל רוזין: רק כשאני נמצאת זה נרשם לפרוטוקול.

מיכל רוזין: לפני זה, זה לא לפרוטוקול.

ניסן סלומינסקי: רבותיי, מי בעד הרביזיה – ירים את ידו.

ניסן סלומינסקי: מי נגד?

ניסן סלומינסקי: הצבעה בעד הרביזיה – 6 נגד – 9 הרביזיה לא נתקבלה.

ניסן סלומינסקי: הרביזיה נפלה.

ניסן סלומינסקי: הצעת החוק אושרה, ותעבור לקריאה ראשונה למליאה.

מיכל רוזין: אתם מקדמים משהו שלא יעבור, אין לו סיכוי לעבור, אין לו סיכוי חוקתי, ואז תוכלו שוב להלין על בית המשפט העליון ולהתלונן.

מיכל רוזין: מכשירים גניבה וגזל, ופוגעים במעמדה של מדינת ישראל בכל בית משפט בין-לאומי ובפני כל העולם.

ציפי לבני: על זה נאמר:

ציפי לבני: מעשה ידינו טובעים בים ואתם אומרים שירה.

ניסן סלומינסקי: אף אחד לא אומר שירה.

ניסן סלומינסקי: אנחנו יודעים שזה לא דבר פשוט.

ניסן סלומינסקי: אנחנו עושים את זה לא בלב קל.

ניסן סלומינסקי: אמרנו – אנחנו פתוחים לאופציות אחרות גם.

ניסן סלומינסקי: אם יהיו אופציות אחרות - חבל לי רק שיש כאלה שעל פינוי משפחות עם ילדים ונכדים, עושים את זה בלב קל.

עמר בר-לב: חבל שאתם דחיתם את זה עד הרגע האחרון.

ניסן סלומינסקי: לא אנחנו.

עמר בר-לב: כן אתם.

עמר בר-לב: אתה בקואליציה כבר הרבה מאוד שנים.

ציפי לבני: תחשבו על זה לפני שאתם מעבירים- - -

עמר בר-לב: - - - ארבעה שבועות.

ניסן סלומינסקי: אתה יודע טוב מאוד שחיכינו עם חוק ההסדרה כל כך הרבה זמן, וביקשנו למצוא את הפתרונות, שהיום עושים.

עמר בר-לב: ביקשתם.

עמר בר-לב: עוד מעט אזיל דמעה.

ניסן סלומינסקי: לא.

ניסן סלומינסקי: אמרנו – אם לא, נעלה את חוק ההסדרה.

ניסן סלומינסקי: אז העלינו את חוק ההסדרה.

ניסן סלומינסקי: מה נעשה?

עמר בר-לב: תירוץ.

עמר בר-לב: אנשים בעמונה סובלים.

עמר בר-לב: פחות מחודש.

עמר בר-לב: הם לא יודעים מה- - -

ניסן סלומינסקי: כבר עשר שנים הם לא יודעים מה קורה אתם.

עמר בר-לב: יש תאריך, יש דד-ליין.

עמר בר-לב: אתם מושכים את זה עד הרגע האחרון.

ניסן סלומינסקי: תודה רבה, הישיבה נעולה.